L'alaquaser Óscar de Manuel, el millor instrumentista flamenc
14/08/2012

# L'alaquaser Óscar de Manuel, el millor instrumentista flamenc

*   14/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13363

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13363%2F0&title=Ajuntament%20d%27Alaqu%C3%A0s.%20Premsa.L%27alaquaser%20%C3%93scar%20de%20Manuel%2C%20el%20millor%20instrumentista%20flamenc)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13363/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13363/14082012ganador20flauta_2_Form_4.jpg)](https://www.alaquas.org/ficheros/documentos/2012/2/13363/14082012ganador20flauta_2_Form_10.jpg "<a href='https://www.alaquas.org/ficheros/documentos/2012/2/13363/14082012ganador20flauta_2_Form_10.jpg' target=_blank><i class='fa fa-external-link' aria-hidden='true'></i>.L'alaquaser Óscar de Manuel, el millor instrumentista flamenc</a>")

El músic d'Alaquàs aconsegueix "El Filón", el màxim guardó en el concurs d'instrumentista del festival del Cante de las Minas de la Unión, el festival nacional de flamenc més prestigiós

L' alaquaser Óscar Manuel Gómez Calatayud, conegut com Óscar de Manuel, ha aconseguit aquest cap de setmana el premi com a millor instrumentista melòdic de la 52 edició del Festival flamenc del Cant de les Mines de l' Unió (Múrcia). El músic va assolir "El Filón", el màxim guardó en la seua modalitat.

Aquest triomf és un reconeixement al treball, constància i esforç demostrat al llarg de tota la trajectòria professional d'aquest artista veí d' Alaquàs que va iniciar els seus estudis en la Unió Musical d'Alaquàs (UMA). Per al músic, aquest guardó suposa un "gran honor, però també una enorme responsabilitat". L'intèrpret i compositor de 36 anys confia que el guardó, un dels més prestigiosos en l'àmbit del flamenc, li permeta seguir creixent i done un recolzament als seus projectes.

Acompanyat de César Giner al baix, Juan de Pilar a la guitarra i David Gadea en la percussió, l'artista s'ha convertit en el millor instrumentista flamenc d'un festival amb reconeixement i prestigi, convertint-se en l'únic flautista guanyador d'aquest guardó. Ésta és la tercera vegada que Óscar de Manuel es presenta a la Unión, aconseguint segons premis en edicions anteriors.

Amb experiència en la Unió Musical d'Alaquàs, Manuel va decidir fa dotze anys dedicar-se plenament al flamenc, "un món totalment diferent", segons reconeix, que va aprendre a apreciar per herència del seu pare, Manuel Gómez Guerrero, expresident de la Federació d'Entitats Culturals Andaluses en la Comunitat. "La meua dedicació al flamenc va nàixer després de la mort del meu pare -en juny de 2000-, va ser una promesa", va explicar.

La seua passió per la flauta flamenca té com a referent al madrileny Jorge Pardo, de qui considera que "ha obert un camí a seguir amb els instruments melòdics en el jazz o el flamenc". Al capdavant de la seua pròpia companyia de flamenc simfònic, integrada per deu artistes, Óscar de Manuel ha presentat diversos espectacles propis a tota Espanya, França i Equador; i en 2007 va estrenar el seu muntatge més personal, "Llàgrimes de sal", en l'onzè Festival Flamenc del Palau de la Música de València. Els passats mesos de març i abril va representar a França una versió flamenca de l'òpera "Carmen", de Georges Bizet.

Quan finalitze la seua pròxima gira, el pròxim octubre en les localitats equatorianes de Cuenca i Guayaquil, Óscar Manuel té previst preparar una versió abreviada i "molt més flamenca" de "Carmen" i la finalització d'un audiolllibre de flamenc per a instruments melòdics, en el qual inclourà composicions pròpies. "Componc tant la part simfònica com flamenca de tots els meus espectacles, i crec que aquest llibre pot ajudar als músics clàssics que s'interessen a expressar-se a través del flamenc", assegura.